ᱯᱩᱥᱠᱤᱱ ᱟᱞᱮᱠᱡᱟᱱᱰᱟᱨ
ᱟᱞᱮᱠᱡᱟᱱᱰᱟᱨ ᱯᱩᱥᱠᱤᱱ (ᱨᱩᱥᱤᱭᱟᱱ ᱺ (6 June [OS May 26 ] L799 - February 10 [OS January 29] 1837) ᱨᱩᱥᱤᱭᱟᱱ ᱯᱟ.ᱨᱥᱤ ᱨᱤᱱᱤᱡ ᱪᱷᱟᱭᱟᱵᱟᱫᱤ ᱚᱱᱚᱬᱦᱤᱭᱟ. ᱠᱷᱚᱱ ᱢᱤᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟ , ᱡᱟᱦᱟᱸᱭ ᱫᱚ ᱨᱩᱥᱤᱭᱟ ᱨᱤᱱᱤᱡ ᱡᱚᱛᱚ ᱠᱷᱚᱱ ᱢᱟᱨᱟᱝ ᱚᱱᱚᱬᱦᱤᱭᱟ. ᱞᱮᱠᱟᱛᱮ ᱠᱚ ᱢᱟᱱᱟᱣ ᱵᱟᱛᱟᱣ ᱮᱭᱟ ᱾ ᱩᱱᱤ ᱦᱟ.ᱞᱤᱭᱟᱜ ᱨᱩᱥᱤᱭᱟᱱ ᱚᱱᱚᱬᱦᱮ ᱨᱤᱱᱤᱡ ᱵᱤᱱᱤᱭᱟ.ᱫᱤᱭᱟ. ᱢᱮᱱᱛᱮ ᱦᱚᱸᱠᱚ ᱢᱮᱛᱟᱭᱟ ᱾ ᱯᱩᱥᱠᱤᱱ ᱟᱜ ᱓᱘ ᱥᱮᱨᱢᱟ ᱨᱮᱭᱟᱜ ᱦᱩᱰᱤᱧ ᱡᱤᱭᱚᱱ ᱵᱚᱭᱚᱥ ᱟᱵᱚ ᱢᱚᱬᱮ ᱠᱮᱪᱟᱜ ᱨᱮ ᱦᱟ.ᱴᱤᱧ ᱠᱟᱛᱮ ᱵᱚᱱ ᱵᱩᱡᱷᱟ.ᱣ ᱫᱟᱲᱮᱭᱟᱜ-ᱟ ᱾ ᱒᱖ ᱢᱮ ᱑᱗᱙᱙ ᱨᱮ ᱩᱱᱤᱭᱟᱜ ᱡᱟᱱᱟᱢ ᱠᱷᱚᱱ ᱑᱘᱒᱐ ᱫᱷᱟ.ᱵᱤᱡᱟᱜ ᱚᱠᱛᱚ ᱜᱤᱫᱽᱨᱟ. ᱚᱠᱛᱚ ᱟᱨᱵᱟᱝ ᱮᱛᱚᱦᱚᱵ ᱥᱟᱶᱦᱮᱫ ᱚᱞ ᱛᱚᱞ ᱮ ᱥᱟᱡᱟᱣ ᱥᱟᱯᱲᱟᱣᱟ ᱾ ᱑᱘᱒᱐ ᱠᱷᱚᱱ ᱑᱘᱒᱔ ᱫᱷᱟ.ᱵᱤᱡᱟᱜ ᱚᱠᱛᱚ ᱫᱚ ᱱᱤᱨᱵᱟᱥᱚᱱ ᱚᱠᱛᱚ ᱛᱟᱦᱮᱸ ᱠᱟᱱᱟ ᱾ ᱑᱘᱒᱔ ᱠᱷᱚᱱ ᱑᱘᱒᱖ ᱛᱟᱞᱟ ᱨᱮᱭᱟᱜ ᱚᱠᱛᱚ ᱨᱚᱫᱚ ᱩᱱᱤ ᱢᱤᱠᱷᱟᱭᱮᱞᱳᱵᱥᱠᱳᱭᱮ ᱨ ᱛᱟᱦᱮᱸ ᱠᱟᱱᱟ ᱾ ᱑᱘᱒᱖ ᱠᱷᱚᱱ ᱑᱘᱓᱑ ᱨᱮ ᱩᱱᱤ ᱡᱟᱨ ᱥᱩᱨ ᱦᱮᱡ ᱠᱟᱛᱮ ᱡᱤᱛᱠᱟ.ᱨ ᱨᱮᱭᱟᱜ ᱧᱩᱛᱩᱢᱟᱱ ᱞᱟᱯᱷᱟᱝ ᱴᱷᱟᱶ ᱨᱮᱭ ᱥᱮᱴᱮᱨ ᱮᱱᱟ ᱾ ᱑᱘᱓᱑ ᱥᱮ ᱟᱡᱟᱜ ᱜᱩᱨ (᱒᱙ ᱡᱟᱱᱣᱟᱨᱤ ᱑᱘᱓᱗) ᱫᱷᱟ.ᱵᱤᱡᱟᱜ ᱚᱠᱛᱚ ᱫᱚ ᱩᱱᱤ ᱞᱟ.ᱜᱤᱫ ᱟ.ᱰᱤ ᱜᱮ ᱫᱩᱠᱷᱟ.ᱞᱤ ᱛᱟᱦᱮᱸ ᱠᱟᱱᱟ ᱾
ᱡᱟᱱᱟᱢ : ᱖ ᱡᱩᱱ , ᱑᱗᱙᱙ ᱢᱟᱥᱠᱚ, ᱨᱩᱥ
ᱜᱩᱨ : ᱑᱐ ᱯᱷᱮᱵᱨᱩᱣᱟᱨᱤ, ᱑᱘᱓᱗ ᱥᱮᱸᱴ ᱯᱤᱴᱚᱨᱥᱵᱚᱨᱜᱽ, ᱨᱩᱥ
ᱠᱟᱢᱠᱟᱡᱽ : ᱚᱱᱚᱬᱦᱤᱭᱟ. ᱟᱨ ᱚᱱᱚᱞᱤᱭᱟ.
ᱡᱟ.ᱛᱤ : ᱨᱩᱥᱤᱭᱟᱱ
ᱯᱟ.ᱨᱥᱤ : ᱨᱩᱥᱤᱭᱟᱱ ᱯᱟ.ᱨᱥᱤ
ᱥᱟᱛᱟᱢ : ᱚᱱᱚᱬᱦᱮ
ᱚᱱᱚᱬᱦᱮ ᱮᱛᱚᱦᱚᱵ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱜᱮᱵᱟᱨ ᱵᱚᱪᱷᱚᱨ ᱵᱚᱭᱚᱥ ᱨᱮ ᱯᱩᱥᱠᱤᱱ ᱫᱚ Tsarskoyesiello ᱨᱮᱭᱟᱜ ᱵᱳᱰᱤᱝ ᱟᱥᱲᱟ ᱨᱮ ᱯᱟᱲᱦᱟᱣᱜ ᱞᱟ.ᱜᱤᱫ ᱠᱚ ᱵᱷᱮᱡᱟ ᱠᱮᱫᱮᱭᱟ ᱾ ᱑᱘᱑᱗ ᱥᱟᱞᱮᱨᱮ ᱯᱩᱥᱠᱤᱱ ᱫᱚ ᱯᱟᱲᱦᱟᱣ ᱮ ᱯᱩᱨᱟ. ᱠᱮᱫᱛᱮ ᱥᱮᱸᱴ ᱯᱤᱴᱚᱨᱥᱵᱚᱨᱜᱽ ᱮ ᱨᱩᱣᱟ.ᱲ ᱦᱮᱡ ᱮᱱᱟ ᱾ ᱟᱨ ᱵᱤᱫᱮᱥ ᱢᱚᱱᱛᱨᱟᱲᱚᱭ ᱨᱮᱭᱟᱜ ᱠᱟ.ᱢᱤ ᱠᱚ ᱥᱟᱶ ᱥᱟᱶ ᱛᱮ ᱩᱱᱤᱭᱟᱜ ᱯᱩᱨᱟ. ᱚᱠᱛᱚ ᱚᱱᱚᱬᱦᱮ ᱟᱨ ᱨᱟ.ᱥᱨᱟ. ᱨᱚᱢᱚᱡᱽ ᱛᱮ ᱚᱠᱛᱚ ᱛᱟᱭ ᱠᱷᱮᱢᱟᱣ ᱮᱱᱟ ᱾ ᱱᱤᱭᱟ. ᱚᱠᱛᱚ ᱨᱮ ᱥᱮᱱᱟ ᱨᱤᱱ ᱡᱩᱣᱟ.ᱱ ᱚᱯᱷᱤᱥᱚᱨ ᱠᱚ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱ ᱥᱟᱶᱦᱮᱫ ᱜᱟᱶᱛᱟ ᱜᱨᱤᱱᱞᱮᱸᱯ ᱨᱮᱦᱚᱸ ᱩᱱᱤ ᱥᱮᱱᱚᱜ ᱮ ᱮᱛᱚᱦᱚᱵ ᱠᱮᱜ-ᱟ ᱾ ᱡᱟᱦᱟᱸᱨᱮ ᱩᱱᱤᱭᱟᱜ ᱚᱱᱚᱬᱦᱮ ᱥᱟ.ᱜᱩᱱ ᱫᱟᱨᱟᱢ ᱮᱱᱟ ᱾ ᱢᱮᱞᱟᱱ ᱦᱚᱭ ᱦᱤᱥᱤᱫ ᱨᱮ ᱟᱡᱟᱜ ᱩᱭᱦᱟ.ᱨ ᱮ ᱥᱚᱫᱚᱨ ᱫᱟᱲᱮᱭᱟᱜ ᱨᱮᱭᱟᱜ ᱯᱷᱩᱨᱜᱟ.ᱞ ᱨᱮᱭᱟᱜ ᱛᱟᱠ ᱮ ᱵᱮᱵᱷᱟᱨ ᱠᱮᱫ ᱥᱟᱶ ᱥᱟᱶᱛᱮ ᱯᱩᱥᱠᱤᱱ ᱫᱚ ᱳᱰ ᱴᱩ ᱞᱤᱵᱚᱨᱴᱤ (ᱨᱟᱲᱟ ᱫᱩᱜᱚᱜ ᱞᱟ.ᱜᱤᱫ ᱥᱮᱨᱮᱧ , ᱑᱘᱑᱗), ᱪᱟᱫᱟᱭᱮᱵ ᱞᱟ.ᱜᱤᱫ (᱑᱘᱑᱘), ᱟᱨ ᱫᱤᱥᱚᱢ (᱑᱘᱑᱙), ᱞᱮᱠᱟᱱ ᱚᱱᱚᱬᱦᱮᱭ ᱚᱞ ᱞᱮᱜ-ᱟ ᱾ ᱫᱩᱠᱷᱤᱱ ᱨᱮ ᱭᱮᱠᱟᱛᱮᱨᱤᱱᱳᱥᱞᱟᱵ , ᱠᱟᱠᱮᱥᱚᱥ, ᱟᱨ ᱠᱨᱤᱢᱤᱭᱟ ᱨᱮᱭᱟᱜ ᱟᱡᱟᱜ ᱥᱟᱸᱜᱷᱟᱨ ᱚᱠᱛᱚ ᱨᱮ ᱩᱱᱤ ᱟ.ᱰᱤ ᱡᱩᱨ ᱮ ᱯᱟᱲᱦᱟᱣ ᱮᱱᱟ ᱟᱨ ᱫᱚᱢᱮᱭ ᱚᱞ ᱠᱮᱜ-ᱟ ᱾ ᱱᱤᱭᱟ. ᱚᱠᱛᱚ ᱨᱮ ᱩᱱᱤ ᱟᱡᱨ ᱦᱚᱸᱭ ᱟᱡᱟᱨ ᱮᱱᱟ ᱾ ᱟᱨ General Rievesky ᱭᱟᱜ ᱜᱷᱟᱨᱚᱸᱡᱽ ᱥᱟᱶᱛᱮ ᱠᱟᱠᱮᱥᱚᱥ ᱟᱨ ᱠᱨᱤᱢᱤᱭᱟᱭ ᱪᱟᱞᱟᱣ ᱮᱱᱟ ᱾ ᱯᱩᱥᱠᱤᱱᱟᱜ ᱡᱤᱭᱚᱱ ᱨᱮ ᱱᱚᱶᱟ ᱥᱟᱺᱜᱷᱟᱨ ᱫᱚ ᱩᱱᱩᱭᱦᱟ.ᱨ ᱞᱮᱠᱟᱛᱮ ᱛᱟᱦᱮᱸ ᱫᱚᱦᱚ ᱮᱱᱟ ᱾
᱑᱘᱒᱓ ᱥᱟᱞᱮᱨᱮ ᱩᱱᱤ ᱫᱚ ᱳᱫᱮᱥᱥᱟ ᱛᱮᱠᱚ ᱠᱩᱞ ᱠᱮᱫᱮᱭᱟ ᱾ ᱳᱫᱮᱥᱥᱟ ᱨᱮ ᱡᱟᱦᱟᱸᱭ ᱵᱟᱨᱮᱭᱟ ᱠᱩᱲᱤ ᱦᱚᱯᱚᱱ ᱥᱟᱞᱟᱜ ᱟᱡᱟᱜ ᱥᱩᱨ ᱥᱟ.ᱜᱟ.ᱭ ᱡᱚᱲᱟᱣ ᱮᱱᱟ ᱾ ᱩᱱᱠᱤᱱ ᱵᱷᱤᱛᱨᱤ ᱨᱮ ᱢᱤᱫ ᱫᱚ ᱥᱟᱨᱵᱤᱭᱟᱱ ᱵᱮᱯᱟᱨᱤᱭᱟ. ᱭᱤᱡ ᱤᱴᱟᱞᱤᱭᱚᱱ ᱮᱨᱟ ᱮᱢᱤᱞᱤᱭᱟ ᱨᱤᱡᱽᱢᱤᱪ ᱟᱨ ᱫᱩᱥᱨᱟ.ᱭᱤᱡ ᱫᱚᱭ ᱛᱟᱦᱮᱸ ᱠᱟᱱᱟ ᱚᱸᱰᱮᱱᱤᱡ ᱜᱚᱵᱷᱚᱨᱱᱚᱨ ᱡᱮᱱᱮᱨᱟᱞ ᱤᱡ ᱮᱨᱟ ᱠᱟᱶᱱᱴᱮᱥ ᱵᱳᱨᱳᱱᱥᱛᱥᱳᱵᱽ ᱾ ᱱᱩᱠᱤᱱ ᱵᱟᱱᱟᱨ ᱠᱩᱲᱤ ᱦᱚᱯᱚᱱ ᱜᱮ ᱯᱩᱥᱠᱤᱱ ᱟᱜ ᱡᱤᱭᱚᱱ ᱨᱮ ᱟ.ᱰᱤ ᱜᱟᱺᱦᱤᱨ ᱪᱷᱟᱯᱟ ᱠᱤᱱ ᱵᱟ.ᱜᱤᱭᱟᱫ-ᱟ ᱾ ᱯᱩᱥᱠᱤᱱ ᱦᱚᱸ ᱵᱟᱱᱟ ᱦᱚᱲ ᱜᱮ ᱢᱤᱫ ᱥᱚᱢᱟᱱ ᱮ ᱫᱩᱞᱟ.ᱲ ᱠᱮᱫ ᱠᱤᱱᱟ ᱾ ᱟᱨ ᱵᱟᱱᱟ ᱦᱚᱲ ᱞᱟ.ᱜᱤᱫ ᱟᱡᱟᱜ ᱚᱱᱚᱬᱦᱮᱭ ᱟᱞᱟᱭ ᱠᱮᱜ-ᱟ ᱾
ᱢᱩᱪᱟ.ᱫ ᱚᱠᱛᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱯᱩᱥᱠᱤᱱᱟᱜ ᱵᱟᱯᱞᱟ ᱡᱤᱭᱚᱱᱨᱮ ᱨᱟ.ᱥᱠᱟ. ᱫᱚ ᱵᱟᱝ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱨᱮᱭᱟᱜ ᱡᱷᱚᱞᱚᱠ ᱫᱚ ᱟᱡᱟᱜ ᱚᱱᱚᱞ ᱥᱟᱛᱟᱢ ᱠᱷᱚᱱ ᱜᱮ ᱵᱟᱰᱟᱭᱚᱜ-ᱟ ᱾ ᱯᱩᱥᱠᱤᱱ ᱫᱚ ᱱᱟᱛᱟᱞᱭᱟ ᱜᱳᱸᱪᱟᱨᱳᱣᱟ ᱫᱚ ᱢᱤᱫ ᱯᱷᱨᱟᱱᱥᱤᱥᱤ ᱫᱤ ᱟᱸᱛᱮᱥ ᱥᱟᱶ ᱮ ᱨᱚᱯᱚᱜ ᱧᱟᱯᱟᱢ ᱮᱱᱟ ᱡᱟᱦᱟᱸᱭ ᱫᱚ ᱡᱟᱨ ᱱᱤᱠᱳᱞᱳᱥ ᱤᱡ ᱫᱚᱨᱵᱟ.ᱨᱤᱭ ᱛᱟᱦᱮᱸ ᱠᱟᱱᱟ ᱾ ᱢᱮᱱ ᱟᱠᱚ ᱫᱚ ᱟᱸᱛᱮᱥ ᱫᱚ ᱱᱟᱛᱟᱞᱭᱟᱭ ᱫᱩᱞᱟ.ᱲ ᱮ ᱠᱟᱱ ᱛᱟᱦᱮᱸᱱ ᱾ ᱟᱸᱛᱮᱥ ᱫᱚ ᱱᱟᱛᱟᱞᱭᱟ ᱭᱤᱡ ᱵᱚᱭᱦᱟ ᱠᱩᱲᱤ ᱵᱟᱯᱞᱟᱜ ᱨᱮᱭᱟᱜ ᱠᱟᱛᱷᱟᱭ ᱮᱢ ᱞᱮᱫ ᱛᱟᱦᱮᱸᱫ ᱾ ᱤᱠᱷᱟ.ᱱ ᱟᱡ ᱟᱨ ᱱᱟᱛᱟᱞᱭᱟ ᱩᱠᱩ ᱩᱠᱩ ᱛᱮᱠᱤᱱ ᱧᱟᱯᱟᱢ ᱮᱱᱟ ᱾ ᱦᱟᱞᱟᱛ ᱟᱨ ᱦᱚᱸ ᱵᱟ.ᱲᱤᱡ ᱮᱱᱟ ᱾ ᱱᱚᱣᱟ ᱯᱩᱥᱠᱤᱱ ᱫᱚ ᱵᱟᱭ ᱥᱟᱦᱟᱣ ᱫᱟᱲᱮᱭᱟᱫ-ᱟ ᱟᱨ ᱩᱱᱤ ᱫᱚ ᱟᱸᱛᱮᱥ ᱴᱷᱮᱱ ᱦᱮᱯᱨᱟᱣ ᱦᱩᱞ ᱞᱟ.ᱜᱤᱫ ᱱᱮᱣᱛᱟᱭ ᱵᱷᱮᱡᱟ ᱠᱮᱜ-ᱟ ᱾ ᱒᱗ ᱡᱟᱱᱩᱣᱟᱨᱤ ᱑᱘᱓᱗ ᱨᱮ ᱦᱩᱭ ᱮᱱ ᱦᱮᱯᱨᱟᱣ ᱞᱟ.ᱲᱦᱟ.ᱭ ᱨᱮ ᱯᱩᱥᱠᱤᱱ ᱫᱚ ᱟᱸᱛᱮᱥ ᱟᱜ ᱜᱩᱞᱤ ᱛᱮ ᱯᱩᱨᱟ. ᱞᱮᱠᱟᱭ ᱜᱷᱟ.ᱞ ᱩᱛᱟ.ᱨ ᱮᱱᱟ ᱟᱨ ᱵᱟ.ᱨᱥᱤᱧ ᱛᱟᱭᱚᱢ ᱒᱙ ᱡᱟᱱᱩᱣᱟᱨᱤ ᱑᱘᱓᱗ ᱦᱤᱞᱚᱜ ᱢᱚᱴᱷᱮ ᱓᱘ ᱥᱮᱨᱢᱟ ᱩᱢᱮᱨ ᱨᱮ ᱩᱱᱤ ᱫᱚᱭ ᱵᱚᱸᱜᱟ ᱫᱤᱥᱚᱢ ᱮᱱᱟ ᱾ ᱯᱩᱥᱠᱤᱱᱟᱜ ᱴᱟᱴᱠᱟ ᱜᱩᱨ ᱵᱮᱣᱨᱟ ᱧᱟᱢ ᱠᱟᱛᱮ ᱜᱚᱴᱟᱯᱟᱲᱟ ᱵᱚᱛᱚᱨ ᱪᱟᱢᱯᱟᱴᱟᱣ ᱮᱱᱟ ᱾ ᱟ.ᱰᱤ ᱩᱥᱟ.ᱨᱟ ᱜᱮ ᱨᱩᱥᱤᱭᱟ ᱨᱤᱱ ᱢᱚᱬᱮ ᱜᱮᱞ ᱜᱮᱥᱟᱭ ᱦᱚᱲ ᱠᱷᱚᱱ ᱦᱚᱸ ᱵᱟ.ᱲᱛᱤ ᱡᱟᱣᱨᱟ ᱠᱟᱛᱮ ᱢᱩᱪᱟ.ᱫ ᱵᱤᱫᱟ.ᱭ ᱠᱚ ᱪᱟᱞ ᱟᱫᱮᱭᱟ ᱾
ᱢᱚᱴᱷᱮ ᱓᱗ ᱵᱚᱨᱥᱚ ᱵᱚᱭᱚᱥ ᱡᱤᱭᱚᱱ ᱡᱤᱣᱤᱫ ᱠᱟᱛᱮ ᱯᱩᱥᱠᱤᱱ ᱫᱚ ᱥᱚᱝᱥᱟᱨ ᱨᱮ ᱚᱱᱠᱟᱱ ᱴᱷᱟᱶ ᱮ ᱛᱷᱟᱯᱚᱱ ᱦᱚᱴᱚ ᱠᱟᱫ-ᱟ , ᱡᱟᱦᱟᱸ ᱫᱚ ᱮᱴᱟᱜ ᱦᱚᱲ ᱞᱟ.ᱜᱤᱫ ᱢᱩᱥᱠᱤᱞ ᱜᱮᱭᱟ ᱾
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- Biographical essay on Pushkin. By Mike Phillips, British Library (Pdf).
- The Pushkin Review, annual journal of North American Pushkin Society. Retrieved 2010-10-19
- English translations of Pushkin's poems Retrieved 2013-04-26
- English translation of "The Tale of the Female Bear"
- List of English translations of Eugene Onegin with extracts
- List of English translations of The Bronze Horseman with extracts
- Alexander Pushkin. Mozart and Saliery in English
- Alexander Pushkin. Boris Godunov in English
- Alexander Pushkin. The Bronze Horseman in English
- Alexander Pushkin poetry(rus)
- Pushkin's poetry translated to English by Margaret Wettlin
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn